Godfrey Semwaiko

**Godfrey Steven Semwaiko** (alizaliwa 4 Oktoba 1975) ni mchongaji wa sanamu na pia mchoraji kutokea shule ya uchongaji ya Bagamoyo, Tanzania. Pia ni mmoja wa waanzilishi wa Chama cha Wasanii Tanzania. 

## Elimu
Godfrey alijiunga na shule ya msingi Mkoani iliyopo Kibaha.  Alisoma shule ya sekondari Kibaha na kufanikiwa kutunukiwa cheti cha elimu hiyo ya sekondari katika ngazi ya kidato cha kwanza hadi cha nne mwaka 1992. Aliweza kuendelea na masomo yake ya elimu ya sekondari, kidato cha tano na cha sita katika shule hiyo hiyo ya sekondari ya Kibaha na mnamo mwaka 1995 alitunukiwa cheti cha kuhitimu. Mwaka 1997, Godfrey aliweza kujiunga na mafunzo katika mradi wa Uchongaji wa Sanamu, Sculpture project Bagamoyo, Tanzania - art education chini ya Stanislaw Lux, nakuibuka kidedea kwa kutunukiwa cheti cha mwaka mmoja cha Usanifu na Sanaa mwaka 1998. Mwaka mmoja baadae, Godfrey aliweza kujiunga na masomo ya Sanaa nchini Uswidi ambapo alihitimu mwaka 2001. Mwaka 2013 alijiunga na Taasisi ya Kiteknolojia ya Dar es salaam, Dar es Salaam Institute of Technology (DIT) kwa miaka mitatu na kuhitimu pia kutunukiwa cheti cha mwanafunzi bora katika kozi ya Multimedia and Film Technology. Katika kujiendeleza kielimu, Godfrey alijiunga na chuo kikuu cha Asia (Asia University), nchini Taiwan na kuhitimu shahada ya uzamili katika "*Digital Media Design*" mwaka 2022. Katika kujiendeleza kitaaluma, mwaka 2023, Godfrey alihitimu kozi ya mwaka mmoja na kutunukiwa cheti cha ualimu katika programu ya TEACH-NOW® ambayo hufundisha kozi ya kiwango cha wahitimu inayohitajika kwa uthibitisho mbadala wa kufundisha toka chuo kikuu cha Moreland nchini USA. 

## Kazi
Godfrey ni msanii anayeshughulika na uchoraji, uchongaji wa sanamu na sanaa za kidijitali ikiwemo vitabu ingiliani, ukaragushi, michoro rembo pamoja na utengenezaji wa filamu 

Godfrey pia anapenda kufundisha kwa kujumuisha sanaa za jadi za ufundi kama uchoraji, uchongaji nk katika sanaa ya kidijitali kwa kutumia utafiti na matumizi ya akili bandia. Kwa uwasilishaji wake katika mkutano wa kimataifa, *International Conference on Studies in Engineering, Science, and Technology (ICSEST)* uliofanyika **Octoba 20-23, 2023** imjini **Antalya, Uturuki**. Godfrey alipokea tuzo ya "Tafiti Bora," ambayo ilitolewa kwa wasilisho ambalo lilipitiwa na kutawaliwa na wanakamati kulingana na uhalisi, mbinu, na matokeo ya utafiti.

Godfrey amewahi kufanya kazi katika taasisi mbalimbali nchini tanzania na nje ya Tanzania, kwa mikataba ya muda mfupi na mrefu, ikiwemo Independent Television Tanzania (ITV) mwaka 2001. Mwaka 2005 - 2006 aliajiriwa nchini Uingereza kwenye mradi wa utunzaji mazingira kwa ajili ya kutayarisha na kuchora michoro ya kitabu cha kufundishia mbinu mbalimbali za kutunza mazingira kwa nchi za Afrika, Pan- African Conservation Education (PACE). Mwaka 2007 - 2012 alianzisha na kuiongoza kampuni yake binafsi ya sanaa na burudani yenye kutayarisha michoro, makala za video, na kurekodi muziki, ikiwa na studio ya kurekodi, iitwayo Usanii Production LTD. ambapo baadae ilimuajiri mtayarishaji kutoka nchini Uswidi, Fundi Samweli na aliyekuwa mkewe Sara Lundstrom a.k. Saraha. Baadhi ya kazi zilizozalishwa na Usanii Production Ltd, ni pamoja na *Fei*, wa Farid Kubanga, a.k.a Fid Q, *Sweety Sixteen* (Nako 2 Nako feat. Fundi Samweli), *My Dear*, *Jambazi*, *Tanesco* zote zilizoimbwa na kushirikishwa mwanamuziki Saraha *Nikumbatie* wa Joh Makini ft Fundi Samweli. *Aifola* wa Linex Feat. Fundi Samweli.

## Uzoefu
Godfrey ana uzoefu wa muda mrefu katika kazi za uchoraji vitabuni, uhariri na utayarishaji wa makala za video, vipindi vya Televisheni, Filamu za animation, pia uchoraji wa kidijiti (Digital Art). Baadhi ya kazi alizozizalisha katika utayarishaji wa makala ni pamoja na makala ya kuadhimisha miaka 40 ya Shirika la Elimu Kibaha, Mafanikio ya Mfuko wa Utamaduni Tanzania (Tanzania Education Authority - TEA), makala maalumu inayomhusu Dr. David Urkevist, Kuandaa vipindi vya Televisheni kuhusu programu za Plan International Tanzania vya kupambana na haki za watoto wa kike na mimba za utotoni. Godfrey ameshiriki katika utungaji na utayarishaji wa filamu fupi ya animation iitwayo ''Toto's Journey''

Pia Godfrey ameongoza na kusimamia utayarishaji na urukaji wa vipindi vya "Safari ya Dodoma", kwenye Televisheni ya TBC

## Marejeo